**СЕКТОР ЗА МЕЃУНАРОДНА СОРАБОТКА И СОРАБОТКА СО УНЕСКО**

КОНКУРС

**ЗА ФИНАНСИРАЊЕ ПРОЕКТ ОД НАЦИОНАЛЕН ИНТЕРЕС**

**ВО КУЛТУРАТА ОД ОБЛАСТА НА МЕЃУНАРОДНАТА СОРАБОТКА**

 **ЗА УЧЕСТВО НА РЕПУБЛИКА СЕВЕРНА МАКЕДОНИЈА НА 61. ИНТЕРНАЦИОНАЛНА ЛИКОВНА ИЗЛОЖБА ВО ВЕНЕЦИЈА ВО 2026 ГОДИНА ВО ОРГАНИЗАЦИЈА НА „ВЕНЕЦИСКО БИЕНАЛЕ“ (LA BIENNALE DI VENEZIA)**

|  |
| --- |
|  |

Ул. „Ѓуро Ѓаковиќ“ бр. 61

1000 Скопје

Република Северна Македонија

Teл: +389 23240 533

www. kultura.gov.mk



**ВЛАДА НА**

**РЕПУБЛИКА СЕВЕРНА МАКЕДОНИЈА**

**МИНИСТЕРСТВО ЗА КУЛТУРА И ТУРИЗАМ**

# ОПШТИ ИНФОРМАЦИИ,

# ПРИОРИТЕТИ, УСЛОВИ, КРИТЕРИУМИ, ЗАДОЛЖИТЕЛНИ ДОКУМЕНТИ

# И

# ПРИЈАВА

#

**I. ОПШТИ ИНФОРМАЦИИ**

 На Конкурсот за финансирање проект од национален интерес во културата од областа на меѓународната соработка за учество на Република Северна Македонија на 61. Интернационална ликовна изложба во Венеција, што ќе се одржи од 9 мај до 22 ноември 2026 година во организација на „Венециско биенале“ (La Biennale di Venezia) <https://www.labiennale.org/en/art/2024>, Министерството за култура и туризам ќе поддржи проект во една од следниве категории:

**1. Изложба/проект на автор**

**2. Изложба/проект на група автори.**

**II. ПРИОРИТЕТИ**

Министерството за култура и туризам, за претставување на претстојната 61. Интернационална ликовна изложба во Венеција во 2026 година, ќе поддржи проект што треба да одговори на генералната тема зададена од кураторот на изложбата Којо Кух (Koyo Kouoh):

**„Во молски тоналитети“**

**(„In Minor Keys“)**

Шеесет и првото издание на Биеналето во Венеција се темели на длабоко верување во уметниците како витални толкувачи на социјалната и психичката состојба и катализатори на нови односи и можности.

Композицијата на изложбата е формирана од уметнички практики кои отвораат портали што освежуваат и негуваат, кои поттикнуваат релација и односи, кои ги унапредуваат концептот и формата преку мрежи и училишта – сфатени слободно и неформално.

Планираниот ефект ги меша кохезијата и дисонанцијата на начин на којшто ансамблот го прави тоа со слободниот џез или, можеби, на ниво на Биеналето на уметноста, фестивал на ансамбли со заедничка премиса: поетиката ослободува, а луѓето заедно ја создаваат убавината.

Преку релација, споделување и трансценденција, уметниците и практиките што дејствуваат во овој дух, како џезот, низ методи, скали, сетила и форми, им нудат на посетителите изложбено искуство што е повеќе сетилно отколку дидактичко, обновувачко отколку исцрпувачко и зајакнувачко за работата што претстои.

Преку визуелна и замислена процесија, изложбата ги поттикнува сите сетила да се поврзат меѓусебно и да талкаат од еден универзум во друг, правејќи ги видливи можностите што постојат во меѓупросторите и надвор од порталите.

Во овој дух, меѓународната изложба на 61. Биенале на уметноста не инсистира ниту на низа коментари за светските настани ниту на невнимание или бегство од сложените и континуираните вкрстени кризи. Напротив, таа предлага повторно радикално поврзување со природното опкружување и улогата на уметноста во општеството: односно емоционалното, визуелното, сетилното, афективното, субјективното.

*„Во молски тоналитети“* подразбираат низи од возбудливи патувања кои се однесуваат на сензуалното и афективното, кои ги канат посетителите да се восхитуваат, медитираат, сонуваат, уживаат, размислуваат и да комуницираат во сфери каде што времето не е корпоративна сопственост, ниту е на милост на немилосрдно забрзаната продуктивност.

Досега е јасно дека трајното време на капиталот и империјата ги оцрнува локалните, домородните и копнените знаења како химерични и ги отфрла конститутивните уметнички практики како занаетчиски, наменети за декорација или молитвени ритуали.

„Цивилизациската мисија“ срамнува сè со земја со потценувачки презир, а во современата ера цели општества и еколошки системи се сметаат за колатерална штета во тврдоглавата потрага по раст поткрепена од суровост и алчност. Со одбивањето на спектаклот на ужасот, доаѓа времето на молските тоналитети да се наштимаат со *тивок глас* на шепотењата, на пониските фреквенции; да се пронајдат оазите, островите, каде што е заштитено достоинството на сите живи суштества.

Изложбата *„Во молски тоналитети“* е колективна партитура компонирана заедно со уметници кои изградиле универзуми на имагинација. Уметници кои работат на границите на формата и чии практики може да се сметаат за сложени мелодии што треба да се слушнат и колективно и според нивни услови. Ова се уметници чии практики беспрекорно се влеваат во општеството, уметници кои се исклучително дарежливи и гостопримливи кон животот.

Уметниците се врска до и помеѓу молските тоналитети и слушањето, наместо да зборуваат во нивно име – тоа е во суштината на кураторската концепција.

Иако фреквенциите на молските тоналитети често се губат во вознемирената какофонија на сегашниот хаос што беснее низ светот, музиката продолжува. Песните на оние што создаваат убавина и покрај трагедијата, мелодиите на бегалците што се закрепнуваат од урнатините, хармониите на оние што лекуваат рани и светови. Молските тоналитети бараат слушање што ги повикува емоциите и ги одржува за возврат.

*На крајот на краиштата, постои причина зошто некои луѓе сакаат да ја колонизираат Месечината, а други танцуваат пред неа како древен пријател.* — (James Baldwin, *No Name in the Street* (New York: Dial Press, 1972)

*Во големиот круг, сè е во сè друго.* — Едуар Глисан (Edouard Glissant, *Tout-monde*(Paris: Gallimard, 1993), 208; translated by Eric Prieto, 2010)

**III. УСЛОВИ ШТО ТРЕБА ДА ГИ ИСПОЛНИ УЧЕСНИКОТ НА КОНКУРСОТ**

**1. Изложба/проект на автор**

 Министерството за култура и туризам ќе поддржи пријава поднесена од правно лице за претставување изложба/проект на автор кој:

– има континуирана и активна творечка дејност над 15 години;

– има реализирано најмалку 5 самостојни изложби во Музејот на современата уметност или во Националната галерија на Република Северна Македонија или во Музејот на град Скопје или во некоја од националните установи од дејноста во државава или во галерии и/или музеи во странство;

– има реализирано најмалку 10 групни изложби во земјава и во странство;

– е добитник на значајни награди и/или признанија од областа на ликовната уметност и за него се објавени критики (предговорите во каталозите не се земаат предвид) од историчари и теоретичари на уметноста од земјава и од странство и

– во реализацијата на изложбата/проектот се вклучени стручни лица од областа на уметноста, како од домашната така и/или од меѓународната сцена.

**2. Изложба/проект на група автори**

 Министерството за култура и туризам ќе поддржи пријава поднесена од правно лице за претставување изложба/проект на група автори кои:

– имаат континуирана и активна творечка дејност над 10 години;

– имаат реализирано најмалку 3 самостојни изложби во Музејот на современата уметност или во Националната галерија на Република Северна Македонија или во Музејот на град Скопје или во некоја од националните установи од дејноста во државава или во галерии и/или музеи во странство;

– имаат реализирано најмалку 10 меѓународни самостојни/групни изложби и

– се добитници на значајни награди и/или признанија од областа на ликовната уметност и за нив се објавени критики (предговорите во каталозите не се земаат предвид) од историчари и теоретичари на уметноста од земјава и од странство.

**IV. КРИТЕРИУМИ ЗА ЕВАЛУАЦИЈА**

Евалуацијата на квалитетот на проектот ќе се врши во согласност со:

* јасната содржинска конципираност на проектот како одговор на темата на Биеналето;
* актуелноста и оригиналноста на проектот;
* деталниот опис на техничката изведба на проектот;
* јасната и стручна конципираност на структурата на уметничкиот проект (со прилози: технички цртеж или макета или 3Д-проекција);
* афирмативните ефекти од реализацијата на проектот и планот за промоција.

**ДОКУМЕНТИ**

**Забелешки:**

* Селекцијата на проектите ќе се врши во согласност со исполнетите приоритети, услови и критериуми за евалуација на проектите.
* Во согласност со условите на Биеналето, комесар на проектот мора да биде установа од областа на културата (национална или локална).

**ЗАДОЛЖИТЕЛНИ ДОКУМЕНТИ**

1. Уредно и целосно пополнета пријава;
2. Детален oпис на проектот (не повеќе од три страници), придружен со графички прилози: технички цртежи и макета или 3Д-визуализација;
3. Прецизен план и динамика на активностите за реализација на проектот со листа на сите вклучени субјекти и нивната улога во проектот;
4. Дополнителни материјали (визуелни или аудиовизуелни) што авторите на проектот ги сметаат за соодветни, а се однесуваат на предлог-проектот;
5. Дополнителни материјали кои се однесуваат на авторската екипа (биографија, каталози, прилози и др. на авторот/авторите, авторот/кураторот на проектот, комесарот на проектот, како и на другите лица вклучени во проектот);
6. Документ (изјава или преддоговор) со кој се потврдува согласноста за учество на авторот/авторите, кураторот, комесарот на проектот, како и на другите лица вклучени во проектот;
7. Соодветен документ (согласност/изјава/преддоговор) доколку од проектот произлегува обврска за регулирање на авторските права;
8. Документи/докази со кои се потврдува исполнувањето на условите од точката III (брошури, програми и сл.);
9. Документ за регистрирана дејност издаден од Централниот регистар на Република Северна Македонија што не е постар од 6 месеци, со исклучок на единиците на локалната самоуправа, националните и локалните установи и другите правни лица чиј основач е Република Северна Македонија.

**Забелешка:** Комисијата има право да побара дополнителни материјали за проектот/проектите.

**П Р И Ј А В А**

|  |  |
| --- | --- |
| **1. Име/назив на учесникот на Конкурсот** |  |
| Лице одговорно за реализацијата на проектот |  |
| Адреса |  |
| Телефон/факс/е-адреса |  |
|  |  |
| **2. Наслов на проектот** |  |
|  |  |
| **3. Автор на проектот** |  |
| Име и презиме |  |
| Звање |  |
| Телефон/факс/е-адреса |  |
| Биографија, реализирани национални и меѓународни изложби, награди, критики |  |
|  |  |
| **4. Куратор на проектот** |  |
| Име и презиме |  |
| Звање |  |
| Телефон/факс/е-адреса |  |
| Биографија, реализирани национални и меѓународни изложби, награди, критики |  |
|  |  |
| **5. Комесар на проектот** |  |
| Назив на националната/локалната установа |  |
| Раководно лице |  |
| Телефон/факс/е-адреса |  |
| Биографија, реализирани национални и меѓународни изложби, награди, критики |  |
|  |  |
| **6. Соработници вклучени во проектот** |  |
|  Име, презиме и функција, телефон/е-адреса |  |
|  |  |
| **7. Краток опис на проектот** |  |
|  |  |
| **8. Наведете ги дополнителните материјали што ги приложувате кон проектот** |  |
|  |  |
| **9. Вкупен износ на потребни средства за реализација наведени по намени (изразени во денари и во бруто-износи)** |  |
| Трошоци за продукција |  |
| Патни и транспортни трошоци |  |
| Дневни трошоци |  |
| Трошоци за сместување |  |
| Изработка на каталог, плакат и покана |  |
| Организациски трошоци (детално наведени) |  |
| Услуги од трети лица |  |
| Друго (детално наведено) |  |
|   |  |
| **9. Структура на приходите** |  |
| Министерство за култура и туризам |  |
| Локална самоуправа |  |
| Сопствено учество |  |
| Други извори на финансирање(спонзорства, донации...) |  |

**Забелешка:** Потребна е целосна финансиска конструкција за секоја ставка одделно.

|  |  |  |  |  |
| --- | --- | --- | --- | --- |
| Датум |  |  | Потпис на учесникот на Конкурсот |  |